آذربایجان دیلی‌نین اورفوقرافیا لوغتی

**آذربایجان دیلینین اورفوقرافیا لوغتی** ـ آذربایجان تورکجه‌سی‌نین دۆزگون یازی قایدالارینی گؤسترن سؤزلوک. بو سؤزلوک آذربایجان تورکجه‌سی‌نین لاتین الیفباسی اساسیندا دوزگون ایملالاری گؤسترن بیر سؤزلوکدور.

## حاقیندا
اورفوقرافیا (دوزگون یازی) قایدالاری سؤزلرین و اونلارین بوتون قراماتیک فورمالارینین دوزگون یازیلیشینی موعینلشدیریر.

آذربایجاندا ایلک دفعه اورفوقرافیا لوغتی لاتین قرافیکاسی ایله 1929-جو ایلده نشر ائدیلیب. بوندان سونرا 1940، 1960، 1975-جی ایلده اورفوقرافیا لوغتلری نشر اولونوب. 29 ایللیک فاصیله‌دن سونرا سونونجو دفعه اورفوقرافیا لوغتی 2004-جو ایلده ایشیق اوزو گؤروب. ایلک اورفوقرافیا لوغتینین حجمی چوخ کیچیک اولوب. 1975-جی ایلین لوغتینده ایسه آرتیق 58 مین سؤز وار ایدی. 

2004-جو ایلین نشرینده سؤزلرین سایینی 22 مین سؤز آرتیراراق 80 مینه چاتدیریلب. "آذربایجان دیلینین اورفوقرافیا قایدالاری" "آذربایجان جومهوریتینده دؤولت دیلی حاقیندا" آذربایجان جومهوریتی قانونونون تطبیق ائدیلمه‌سی باره‌ده" آذربایجان جومهوریتی پرزیدنتی‌نین 2 ژانویه 2003-جو ایل تاریخلی فرمانیندا دییشیکلیک ائدیلمه‌سی حاقیندا" آذربایجان جومهوریتی پرزیدنتی‌نین 26 مای 2004-جو ایل تاریخلی فرمانینا اویغون اولاراق آذربایجان جومهوریتی‌نین دؤولت دیل کومیسیاسی ایله راضیلاشدیریلدیقدان سونرا ناظیرلر کابینه‌سینین 5 آقوست 2004-جۆ ایل تاریخلی قراری ایله تصدیق ائدیلمیشدیر. اورفوقرافیا لوغتی آمئا-نین نسیمی آدینا دیلچیلیک اینستیتوتونون علمی شوراسینین 10 مارس 2004-جو ایل تاریخلی قراری ایله تصدیق اولونموشدور.

آذربایجان جومهوریتینده دؤولت دیلی حاقیندا آذربایجان جومهوریتی‌نین قانونونا گؤره آذربایجان دیلینین تصدیق اولونموش اورفوقرافیا نورمالارینا حوقوقی، فیزیکی و وظیفه‌لی شخصلر عمل ائتمه‌لی، آذربایجان جومهوریتی‌نین اراضیسینده‌کی بوتون کۆتلوی اینفورماسیا واسیطه‌لری (مطبوعات، تلویزیون، رادیو و س.)، کیتاب نشری و دیگر نشریات ایشی ایله مشغول اولان قوروملار آذربایجان دیلینین نورمالارینا رعایت اولونماسینی تأمین ائتمه‌لیدیرلر.[4] آذربایجان جومهوریتی‌نین دؤولت دیلینین الیفباسی لاتین قرافیکالی آذربایجان الیفباسیدیر. 

"آذربایجان جومهوریتی‌نین دؤولت دیلی حاقیندا" قانونا اساساً، اورفوقرافیا لوغتی ان گئجی 5 ایلدن بیر تکمیللشمه‌لی و نشر ائدیلمه‌لیدیر. 2004-جو ایلده نشر اولونموش لوغتدن سونرا، نؤوبتی لوغت 2012-جی ایلده نشر اولونسا دا، پرزیدنت آدمینیستراسیاسی طرفیندن کیتابداکی جیدی قوصورلارا گؤره ایسه آمئا دیلچیلیک اینستیتوتونون نشره مسئول امکداشلارینا خبردارلیق ائدیلیب و اورفوقرافیا لوغتینین 2012-جی ایل نشرینین لغو ائدیلمه‌سی و ساتیشدان ییغیشدیریلماسی حاقیندا گؤستریش وئریلمیشدیر.

## قانونلار
آذربایجان سسر ناظیرلر سووتینین "آذربایجان دیلینین اورفوقرافیا قایدالاری"نین تصدیق ائدیلمه‌سی و آذربایجان الیفباسیندا بعضی دییشیکلیکلر ائدیلمه‌سی حاقیندا" 24 جولای 1958-جی ایل تاریخلی قراری. 

آذربایجان سسر ناظیرلر سووتینین "آذربایجان دیلینین اورفوقرافییا قایدالاری"نین 8-جی مادّه‌سینین دقیقلشدیریلمه‌سی حاقیندا" 6 آوریل 1959-جو ایل تاریخلی قراری. 

"آذربایجان دیلینین اورفوقرافیا قایدالاری" "آذربایجان جومهوریتینده دؤولت دیلی حاقیندا" آذربایجان جومهوریتی قانونونون تطبیق ائدیلمه‌سی باره‌ده" آذربایجان جومهوریتی پرزیدنتینین 2 ژانویه 2003-جو ایل تاریخلی فرمانی. 

"آذربایجان دیلینین اورفوقرافیا قایدالاری" "آذربایجان جومهوریتینده دؤولت دیلی حاقیندا" آذربایجان جومهوریتی قانونونون تطبیق ائدیلمه‌سی باره‌ده" آذربایجان جومهوریتی پرزیدنتینین 2 ژانویه 2003-جو ایل تاریخلی فرمانیندا دییشیکلیک ائدیلمه‌سی حاقیندا" 26 مای 2004-جو ایل تاریخلی فرمانی. 

آذربایجان جومهوریتی ناظیرلر کابینه‌سینین 5 آقوست 2004-جو ایل تاریخلی قراری ایله تصدیقلنمیش "آذربایجان دیلینین اورفوقرافیا قایدالاری". 

## نشرلر
* آذربایجان دیلینین اورفوقرافیا لوغتی. باکی، 1929 
* آذربایجان دیلینین اورفوقرافیا لوغتی. باکی، 1940 
* آذربایجان دیلینین اورفوقرافیا لوغتی. باکی، 1960 
* آذربایجان دیلینین اورفوقرافیا لوغتی. باکی، 1975 (58 مین سؤز) 
* آذربایجان دیلینین اورفوقرافیا لوغتی. باکی، "لیدر نشریاتی" ،2004، 728 سه. ایسبن 978-9952-717-00-2 (80 مین سؤز) 
* آذربایجان دیلینین اورفوقرافیا لوغتی. باکی، "شرق-غرب" نشریات ائوی، 2012، 728 سه. ایسبن 978-9952-34-754-8 (98 مین سؤز) 
* آذربایجان دیلینین اورفوقرافیا لوغتی. باکی، "شرق-غرب" نشریات ائوی، 2013، 840 سه. ایسبن 978-9952-32-013-8 (110 563 سؤز)

## قایناق
* آذربایجان تۆرکجه‌سی لاتین ویکی پدیاسی ایشلدنلری طرفیندن یازیلمیش Azərbaycan dilinin orfoqrafiya lüğəti مقاله.

بؤلمه:کیتاب قارالامالاری
بؤلمه:تورکجه سؤزلوکلر
بؤلمه:آذربایجان تورکجه‌سینده کیتاب